b"\n_START_ARTICLE_\nRing of Kerry\n_START_PARAGRAPH_\nRing of Kerry, Kerryjev obro\xc4\x8d (irsko M\xc3\xb3rchuaird Chiarra\xc3\xad) je kro\xc5\xbena turisti\xc4\x8dna pot, dolga 179 kilometrov, v grofiji Kerry na jugozahodu Irske. V smeri urnega kazalca iz Killarneyja sledi cesti N71 v Kenmare, nato N70 okoli polotoka Iveragh proti Killorglinu skozi Sneem, Waterville, Cahersiveen in Glenbeigh, nato se vrne v Killarney po N72._NEWLINE_Zanimive to\xc4\x8dke so Muckross House (v bli\xc5\xbeini Killarneyja), kamnita utrdba Staigue in Derrynane House, dom Daniela O'Connella. Ju\xc5\xbeno od Killarneyja so Rossov grad, Lough Leane in razgledna to\xc4\x8dka Ladies View, vse v Killarneyjskem narodnem parku, so glavne znamenitosti ob obro\xc4\x8du. Popoln seznam znamenitosti sestavljajo: Gap Dunloe, vas Bog, Ogamski kamni v Dunloeju, Kerry Woolen Mills, pla\xc5\xbea Rossbeigh, center za dedi\xc5\xa1\xc4\x8dino v Cahersiveenu, Derrynane House, Skellig Experience, Staigue Fort, Kenmare Lace, Moll's Gap, grad Ballymalis, Ladies view, slap Torc, Muckross House, Modri bazen, Rossov grad, Ogamski kamni, stolnica svete Marije, samostan Muckros itd. _NEWLINE_Znani sta sprehajalna pot Kerry Way, ki ima svojo smer, in kolesarska pot Ring of Kerry, kjer je mogo\xc4\x8de, sicer je treba uporabljati lokalne poti. Kerry Way pribli\xc5\xbeno sledi razgledni vozni cesti Ring of Kerry._NEWLINE_Je ve\xc4\x8d razli\xc4\x8dic poti, na primer v zalivu svetega Finiana in na otoku Valentia, ki ju uradna pot spregleda (uradna kolesarska pot poteka po otoku Valentia). Poleg pla\xc5\xbe so tudi gorski prelaz Gap Dunloe, vas Bog, Derrynane House, Skellig Experience Valentia Island, Moll's Gap, slap  Torc, Muckross House in Rossov grad._NEWLINE_Pot je priljubljeno enodnevno potovanje in \xc5\xa1tevilne avtobusne dru\xc5\xbebe ponujajo izlete v poletnih mesecih. Ker ozke ceste  turisti\xc4\x8dnim avtobusom ote\xc5\xbeujejo potovanje, vsi vozijo v nasprotni smeri urnih kazalcev, najprej prek Killorglina. Nekateri priporo\xc4\x8dajo, naj lastniki avtomobilov vozijo v nasprotni smeri in se najprej odpravijo v Kenmare, da bi se izognili zamudam, ki jih povzro\xc4\x8dijo avtobusi. Drugi svetujejo potovanje v nasprotni smeri urnega kazalca, da bi se izognili sre\xc4\x8devanju z avtobusi. Leta 2008 so bili satelitski navigacijski sistemi krivi za usmerjanje voznikov avtobusov v smeri urnega kazalca."